Update: ICR susține că nu a avut nimic de a face cu acest clip, doar a găzduit expoziția. Clipul este totuși făcut de aceeași casă de producție precum cel al Laurei Cosoi și este filmat în sediul ICR Londra, ca parte din seria RomânIA Centenară.

Tragedie mare pe internet pentru că un proiect girat și sprijinit de Institutul Cultural Român și Ministerul Culturii a prezentat, printre altele, și un clip cu o tipă de culoare care poartă ia noastră. Chestia asta a fost distribuită de câteva site-uri cu iz naționalist împreună cu diverse aluzii la pierderea identității românești. Mai precis, s-au crizat toți că modelul din clip nu e româncă, că așa începe colonizarea României și că o să ne ducem toți dracului. Au făcut atât de mult scandal și au aruncat atât de mult venin încât RomânIA Centenară a fost obligată să dea jos clipul de pe Facebook, că ăștia suntem.

În mod normal, nici eu nu mă omor după corectitudinea politică dusă în extreme, dar în cazul ăsta, povestea e cu totul alta. Tipa de culoare din clip nu este imaginea României, așa cum cred toți. Este doar o un filmuleț care promovează portul național dincolo de hotare și încearcă să arate că ia noastră stă bine pe oricine.

Cei care susțin că ICR-ul a ales acel model să ne reprezinte oficial mint de îngheață apele și vor doar să incite spirite. Ceea ce au și reușit, pentru că s-au trezit tot felul de rasiști să urle că au fost profund umiliți. Ca fapt divers, imaginea României în acest proiect este Laura Cosoi, dar nu vorbește nimeni despre asta, pentru că nu-i motiv de agitat spiritele pe internet.

Ca de obicei, m-am uitat peste comentarii, să văd cum reacționează românii la exagerările din presă și din mișcările naționaliste. N-au dezamăgit nici de data asta. Pentru ei, viața s-a terminat, pentru că o tipă de culoare cu ie pe ea este o blasfemie curată, o imagine care va pune capăt României așa cum o știm. Mai jos, îți las câteva exemple, în ordinea absurdității lor.

Jos labele de pe poporul și ia românească!

Ai înțeles, da? Ia nu poate fi purtată de orice româncă, ci doar de una cu sânge românesc. Pe lângă asta, adevăratul scop al clipului este unul mult mai grav, respectiv că masonii vor să ne umple de străini care să poarte iile noastre. Ce-i drept, nu am mai auzit de mult de conspirații cu masonii care vor să fure România.

Ideea e că toți cred că ăsta este primul pas spre distrugerea poporului român și nu aprobă sub nicio formă ca un străin, care nu e alb, să se apropie de ceva românesc.

Asta pățim dacă ne-a trebuit Uniune Europeană

Asta-i tot ce a înțeles despre UE și a fost nevoie de un clip cu o ie ca să-și confirme toate temerile. Nu contează că a fost filmat în Londra, concluzia e la fel de deplasată. Noi suntem o colonie invadată de alte nații, deși n-avem străini mai deloc pe aici, și suntem groapa de gunoi a Europei, pentru că asta i-a inspirat omului modelul din videoclip. Finuț, ce să zic.

Alții o dau direct pe termeni care mai de care mai prost aleși pentru modelul din videoclip

Comentariile despre „ciori” și alte cuvinte jignitoare nu au lipsit. Îți dai seama câtă ură trebuie să aibă oamenii ăștia în ei, încât să se simtă trădați și umiliți de faptul că o tipă de culoare a purtat ia noastră, ca și cum moda din zilele noastre nu este împrumutată și adaptată după alte culturi din lume. Ce-i drept, genul ăsta de remarci rasiste s-au tot împuținat, pentru s-au mai șters din comentarii. Cel puțin pe Facebook, pentru că pe Youtube e plin de rasism în toată splendoarea lui.

Aici ai un caz de naționalism extrem din partea unui tip care se crede legionar. Deja nu mai vorbim despre oameni prost informați care nu știu că acel model nu încearcă să reprezinte România, ci de extremiști care nu pot concepe ca o chestie românească să fie atinsă de cineva care nu-i român.

Dar da, cam ăsta e nivelul din secțiunea de comentarii de pe Youtube. Români care se ceartă cu alți români, pentru că nu-s de acord cu culoarea pielii modelului, cu „bulangii” și, probabil, cu oricare altă minoritate care se apropie de ei. Cât despre vremea naționalismului care va renaște, îmi cam vine să bat în lemn. De patriotism nu spun nimic, că nu a murit niciodată și nu e greșit să fii patriot, dar naționalismul ăsta extrem pe care-l urmează genul ăsta de oameni nu este deloc sănătos.